PATVIRTINTA

Kauno r. Neveronių gimnazijos direktoriaus 2022 m. lapkričio 7 d. įsakymu Nr. V-142

# KAUNO R. NEVERONIŲ GIMNAZIJOS 2022–2023 MOKSLO METŲ KORUPCIJOS PREVENCIJOS PROGRAMA

1. **BENDROSIOS NUOSTATOS**
2. Kauno r. Neveronių gimnazijos (toliau – gimnazija) 2021–2022 mokslo metų korupcijos prevencijos programos (toliau – programa) paskirtis – užtikrinti ilgalaikę, veiksmingą ir kryptingą korupcijos prevenciją ir kontrolę gimnazijoje.
3. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionalinės kovos su korupcija 2015–2025 metų programa, Kauno rajono savivaldybės 2021–2023 m. korupcijos prevencijos programa.
4. Šioje programoje numatytos priemonės yra Lietuvos Respublikos nacionalinės kovos su korupcija dalis.
5. Pagrindinės programoje vartojamos sąvokos:
	1. **korupcinio pobūdžio nusikalstamos veikos** – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą;
	2. **korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
6. Programa grindžiama teisės aktuose nustatytomis korupcijos prevencijos priemonėmis, gimnazijos bendruomenės antikorupciniu švietimu ir informavimu, bendradarbiavimu su socialiniais partneriais, siekiant kompleksiškai vykdyti šio neigiamo socialinio reiškinio prevenciją.

# SITUACIJOS ANALIZĖ

1. Gimnazija savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Lietuvos Respublikos švietimo ir mokslo ministerijos teisės aktais, Kauno rajono savivaldybės institucijų teisės aktais, kitais teisės aktais, gimnazijos nuostatais ir

gimnazijos vidaus darbo tvarkos taisyklėmis.

1. Vykdydama pagrindinę veiklą, gimnazija išduoda pradinio, pagrindinio ir vidurinio išsilavinimo pažymėjimus. Išduodant šiuos dokumentus, laikomasi griežtos atsiskaitomybės Raseinių rajono savivaldybės administracijos kultūros, sporto ir ugdymo skyriui.
2. Gimnazijos direktoriaus įsakymu paskirtas asmuo, atsakingas už korupcijos prevenciją ir kontrolę.
3. Viešieji pirkimai vykdomi vadovaujantis Lietuvos Respublikos Viešųjų pirkimų įstatymu, patvirtintu mokyklos mažos vertės pirkimų tvarkos aprašu bei patvirtintomis mokyklos viešųjų pirkimų organizavimo ir vidaus kontrolės taisyklėmis. Gimnazijos interneto svetainėje skelbiama metų pirkimų suvestinė, metų viešųjų pirkimų ataskaita, mažos vertės pirkimų tvarkos aprašas ir jo pakeitimai.
4. Gimnazijos direktorius kasmet atsiskaito už įstaigos ūkinę ir finansinę veiklą gimnazijos tarybai. Gimnazijos bendruomenė kasmet informuojama apie lėšų panaudojimą.
5. Gimnazijos direktoriaus veiklos ataskaitos kasmet pateikiamos Kauno rajono savivaldybės merui. Gimnazijos veiklos ataskaitos kasmet pateikiamos mokytojų tarybai, mokyklos tarybai.
6. Antikorupcinio švietimo temos integruojamos į mokomuosius dalykus, klasės auklėtojų veiklą, neformalųjį švietimą, popamokinius renginius.
7. Gimnazijos veiklos sritys, kuriose galima korupcijos pasireiškimo tikimybė:
	1. viešieji pirkimai;
	2. viešų ir privačių interesų konfliktas;
	3. nelegalūs apmokėjimai ar kitoks neteisėtas atsilyginimas už teikiamas paslaugas.
8. Gimnazijos vadovai yra pateikę privačių interesų deklaracijas.
9. **KORUPCIJOS PREVENCIJOS PRINCIPAI**

15. Korupcijos prevencija gimnazijoje įgyvendinama vadovaujantis šiais principais:

15.1.teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;

15.2. visuotinio privalomumo – korupcijos prevencijos subjektais gali būti visi gimnazijos darbuotojai;

15.3. sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

15.4. pastovumo – korupcijos prevencijos ir kontrolės priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus.

# PROGRAMOS TIKSLAI IR UŽDAVINIAI

16. Programos tikslai:

16.1. Sustiprinti korupcijos prevenciją, užkirsti kelią korupcijos atsiradimui gimnazijoje, pašalinti teisės aktų, procedūrų, kitų veiklos sričių spragas, dėl kurių gali atsirasti sąlygos korupcijai.

16.2. Kurti kovos su korupcija kultūrą gimnazijoje.

16.3. ugdyti gimnazijos bendruomenės narių antikorupcines nuostatas, nepakančią korupcijai pilietinę poziciją, didinti teisinį sąmoningumą;

1. Programos uždaviniai:
	1. Nustatyti sritis, kuriose yra didžiausia galimybė ir sąlygos atsirasti korupcijai.
	2. užtikrinti skaidrią ir veiksmingą veiklą gimnazijoje, didinti viešumą ir atvirumą teikiant viešąsias ir administracines paslaugas;
	3. vykdyti antikorupcinio švietimo sklaidą gimnazijoje: vykdyti gimnazijos personalo švietimą korupcijos prevencijos srityje; į korupcijos prevenciją įtraukti gimnazijos bendruomenę.
	4. supažindinti mokinius su savivaldos principais ir skatinti juos būti aktyviais visuomenės nariais;

17.5. demonstruoti kovos su korupcija galimybes; ..............................................................

17.6. didinti visuomenės pasitikėjimą gimnazija ir jos teikiamomis paslaugomis.................

# V. PROPPROGRAMOS TIKSLŲ IR UŽDAVINIŲ VERTINIMO KRITERIJAI, SIEKIAMI REZULTATAI

1. Siekiami rezultatai:
	1. Gerinti korupcijos prevencijos organizavimą gimnazijoje;
	2. Ugdyti gimnazijos mokinių ir darbuotojų bendrąsias kompetencijas;
	3. Didinti visuomenės pasitikėjimą gimnazija.
2. Programos rezultatyvumas vertinamas pagal šiuos kriterijus:
	1. anoniminių ir oficialių pranešimų apie galimas korupcinio pobūdžio veikas skaičiaus pokytis pageidavimų ir pastabų žurnale;
	2. mokinių apklausos korupcijos prevencijos tema rezultatai;
	3. mokinių pasiekimai Kauno rajono korupcijos prevencijos renginiuose;
	4. įgyvendintų programos priemonių skaičius;
	5. savalaikis informacijos pateikimas gimnazijos interneto svetainėje;
3. Kiekvienas konkretus programos uždavinys ir priemonė vertinami pagal programos priemonių plane numatytus laukiamus rezultatus.

# VI....PROGRAMOS ADMINISTRAVIMAS

18. Korupcinė situacija vertinama ir korupcijos programos nuostatos bei jos vykdymo priemonių planas sudaromas 4 metams. Esant būtinybei, programa gali būti papildoma.

19. Programos įgyvendinimo kontrolę vykdo direktoriaus įsakymu paskirtas asmuo, atsakingas už Programos įgyvendinimo organizavimą ir už korupcijos prevenciją ir kontrolę.

1. Asmuo, atsakingas už korupcijos prevenciją, turi teisę gauti reikiamą informaciją iš mokyklos administracijos, kviesti į pasitarimus kitus darbuotojus, turi teisę gauti informaciją apie vykdomus viešuosius pirkimus, dalyvauti posėdžiuose, gauti paaiškinimus iš viešųjų pirkimų dokumentų rengėjų.
2. Programos ir jos priemonių įgyvendinimo plano projektą rengia gimnazijos asmuo, atsakingas už korupcijos prevenciją.
3. Už konkrečių programos priemonių įgyvendinimą atsako priemonių plane nurodyti vykdytojai.
4. Gimnazijos direktoriaus įsakymu už korupcijos prevenciją paskirtas atsakingas asmuo kas ketvirtį (iki kito mėnesio 10 d.) pateikia gimnazijos direktoriui informaciją apie priemonių įgyvendinimo eigą ir pasiektus rezultatus, o iki metų pabaigos pateikia programos įgyvendinimo ataskaitą.
5. Gimnazijos prevencijos programą tvirtina gimnazijos direktorius.

# BAIGIAMOSIOS NUOSTATOS

1. Programa įgyvendinama pagal programos įgyvendinimo priemonių planą (pridedama).
2. Už korupcijos prevenciją paskirtas atsakingas asmuo kiekvienų metų pradžioje (iki I ketvirčio pabaigos) paskelbia gimnazijos direktoriaus patvirtintą programos įgyvendinimo ataskaitą gimnazijos interneto svetainėje.
3. Gimnazijos darbuotojai, kiti asmenys gali teikti gimnazijos direktoriui pasiūlymus dėl programos, priemonių plano pakeitimo ir/ar papildymo.
4. Gimnazijos darbuotojai, kiti asmenys gali teikti gimnazijos direktoriui pasiūlymus dėl programos, priemonių plano pakeitimo ir/ar papildymo.
5. Atsižvelgiant į antikorupcinių teisės aktų pakeitimus, kompetentingų institucijų ir asmenų išvadas, rekomendacijas, metinę gimnazijos direktoriaus ataskaitą, apklausų rezultatus, kitą reikšmingą informaciją, programa ir programos įgyvendinimo priemonių planas gali būti keičiami.
6. Programa tvirtinama ir atnaujinama atskiru gimnazijos direktoriaus įsakymu.
7. Programa skelbiama gimnazijos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno r. Neveronių gimnazijos kovos su korupcija 2022–2023 m. m. programos priedas

**KAUNO R. NEVERONIŲ GIMNAZIJOS 2021–2022 M. M. KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil.****Nr.** | **Priemonės pavadinimas** | **Vykdytojas** | **Vykdymo laikas** | **Laukiami rezultatai** |
| 1. **Nustatyti sritis, kuriose yra didžiausia galimybė ir sąlygos atsirasti korupcijai.**
 |
|  | Sudaryti gimnazijoje korupcijos prevencijos ir kontrolės darbo grupę, paskirti asmenį, atsakingą už korupcijos prevencijos ir kontrolės vykdymą gimnazijoje.  | Direktorius | 2022 m. spalis | Gimnazijoje sudaryta korupcijos prevencijos ir kontrolės darbo grupė, paskirtas asmuo, atsakingas už korupcijos prevencijos ir kontrolės vykdymą gimnazijoje. |
|  | Parengti atmintinę „Informacijos apie pranešimų, susijusių su galimomis korupcijos apraiškomis, pateikimo galimybės“ ir paskelbti gimnazijos interneto svetainėje. | Atsakingas už korupcijos prevencijos ir kontrolės vykdymą gimnazijoje | 2023 m. sausis | Parengta atmintinė „Informacijos apie pranešimų, susijusių su galimomis korupcijos apraiškomis, pateikimo galimybės“, su kuria supažindinti gimnazijos bendruomenės nariai. |
|  | Parengti gimnazijos veiklos sričių, kuriose egzistuoja korupcijos pasireiškimo tikimybė, nustatymo išvadą ir pateikti gimnazijos direktoriui. | Atsakingas už korupcijos prevencijos ir kontrolės vykdymą gimnazijoje. | Kiekvienų metų pabaigoje | Bus nustatyta korupcijos pasireiškimo tikimybė gimnazijos veiklos srityse. |
|  | Nustačius gimnazijos veiklos sritis, kuriose egzistuoja didelė korupcijos pasireiškimo tikimybė, nustatyti rizikos veiksnius, imtis priemonių veiksniams pašalinti. | Atsakingas už korupcijos prevencijos ir kontrolės vykdymą | Esant korupcijos tikimybei | Nustačius rizikos veiksnius, imtasi priemonių jiems pašalinti. |
|  | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones. Sistemingai atnaujinti galiojančias taisykles ir tvarkas | Kiekvienais metais III ketvirtį | Direktorius | Apibrėžtos antikorupcinės nuostatos bei teisinės atsakomybės priemonės darbuotojų pareigybėse |
|  | Viešai skelbti informaciją apie laisvas darbo vietas. | Direktorius | Esant laisvoms darbo vietoms | Viešai paskelbta informacija apie laisvas darbo vietas. |
|  | Teisės aktų nustatyta tvarka interneto svetainėje skelbti informaciją apie numatomus, vykdomus viešuosius pirkimus ir jų rezultatus. | Direktoriaus pavaduotojas ūkio reikalams | Vykdant pirkimus | Užtikrintas viešųjų pirkimų skaidrumas; visuomenė informuota apie planuojamus ir įvykdytus pirkimus. Apie viešuosius pirkimus skelbiama gimnazijos interneto svetainėje. |
|  | Kontroliuoti ir koordinuoti gimnazijos korupcijos prevencijos programos, priemonių plano įgyvendinimą, prireikus teikti pasiūlymus mokyklos direktoriui dėl jų tikslinimo. | Atsakingas už korupcijos prevencijos ir kontrolės vykdymą | Sistemin-gai | Savalaikė priemonių vykdymo kontrolė užtikrins priemonių vykdymą numatytais terminais |
| 1. **Vykdyti gimnazijos bendruomenės švietimą korupcijos prevencijos klausimais.**
 |
|  | Supažindinti gimnazijos darbuotojus su korupcijos prevencijos įstatymo nuostatomis, korupcijos pasireiškimo rizika. | Atsakingas už korupcijos prevencijos ir kontrolės vykdymą | 2023 m. sausis | Darbuotojai supažindinti su korupcijos prevencijos įstatymo nuostatomis, korupcijos pasireiškimo rizika. |
|  | Supažindinti darbuotojus su gimnazijos priimtais dokumentais, susijusiais su korupcijos prevencijos programa ir priemonių planu jai įgyvendinti. | Atsakingas už korupcijos prevencijos ir kontrolės vykdymą | 2023 m. sausis | Darbuotojai supažindinti su programa ir priemonių planu. |
|  | Sudaryti galimybę darbuotojams, atsakingiems už korupcijos prevenciją gimnazijoje, dalyvauti mokymuose antikorupcijos klausimais. | Direktorius | Esant poreikiui | Darbuotojai, atsakingi už korupcijos prevenciją gimnazijoje, patobulino kompetencijas antikorupcijos klausimais. |
|  | Konsultuoti gimnazijos darbuotojus korupcijos prevencijos klausimais. | Atsakingas už korupcijos prevencijos ir kontrolės vykdymą | Esant poreikiui | Sumažinta korupcijos pasireiškimo tikimybė. |
|  | Antikorupcinio švietimo temas integruoti į pilietinio ugdymo, istorijos, etikos mokomuosius dalykus ir klasių vadovų veiklą. | Direktoriaus pavaduotojai ugdymui | 2023 m. sausio–birželio mėn. | Ugdomos antikorupcinės nuostatos. |
|  | Organizuoti įvairią antikorupcinę veiklą mokiniams (konkursai, paskaitos ir kt. renginiai). | Direktoriauspavaduotojai ugdymui | Kasmet bent po 1 renginį | Vykdomas mokinių antikorupcinis švietimas. |
|  | Pažymėti Tarptautinę antikorupcijos dieną gimnazijoje. | Direktoriauspavaduotojai ugdymui | Kasmet gruodžio mėn. | Paminėta Tarptautinė antikorupcijos diena. |
| 1. **Į korupcijos prevenciją įtraukti gimnazijos bendruomenę.**
 |
|  | Sudaryti galimybę teikti informaciją apie korupcijos apraiškas ar įtarimus ir užtikrinti anonimiškumą.  | Atsakingas už korupcijos prevencijos ir kontrolės vykdymą | Nuolat | Padidėjęs visuomenės informuotumas apie kreipimosi galimybę susidūrus su korupcinio pobūdžio veikomis. |
|  | Nagrinėti asmenų skundus ir imtis priemonių pažeidimams pašalinti. | Gimnazijos direktorius | Gavus skundą, pranešimą. | Laiku reaguota į paaiškėjusius faktus, pritaikytos atitinkamos antikorupcinės priemonės. |
|  | Viešai skelbti Korupcijos prevencijos programą ir programos įgyvendinimo priemonių planą gimnazijos interneto svetainėje skiltyje ,,Korupcinė prevencija“. | Atsakingas už korupcijos prevencijos ir kontrolės vykdymą | Kasmet, patvirtinus direktoriui | Užtikrintas korupcijos prevencijos priemonių viešumas. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_